གནམ་ལྕགས་རྡོ་རྗེ་རྩེ་དགུ་པ༔ སྲ་བརྟན་གཟི་བརྗིད་འབར་བ་ལསཿ རྡོ་རྗེ་མེ་ཡི་
ཚྭ་ཚྭ་འཕྲོས༔ ཚངས་པའི་འཇིག་རྟེན་མན་ཆད་དང༔ ན་རག་དམྱལ་ཁམས་ཡན་
ཆོད་ཀྱི ཁམས་གསུམ་སྣོད་བཅུད་བག་ཆགས་སྒྲིབ༔ ཉོན་མོངས་དགྲ་གདོན་གཟུང་
འཛིན་བསྲེགས༔ ཆོས་ཉིད་སྟོང་པའི་རང་མདངས་ལས༔ སྙིང་རྗེ་ཆེན་པོ་ཀུན་ལ་
ཁྱབ༔ གནམ་ལྕགས་འོད་ཞུ་ཡི་གེ་ཧཱུྃ༔ ཉི་ཟླའི་གའུའི་དབུས་སུ་ཤར༔ རྒྱལ་བ་
མཆོད་ཅིང་འགྲོ་སྒྲིབ་སྦྱང༔ བྱིན་རླབས་ནུས་སྟོབས་བཅུད་དུ་འདྲིལ༔ འོད་ཞུ་
གསེར་རྡོར་རྩེ་ལྔ་བ༔ ཐུགས་སྲོག་མཐིང་གའི་མཚན་པར་སྒོམ༔ དེ་ལས་ཟེར་ལྔ་
འཕྲོས་པ་ཡིས༔ སྟེང་འོག་ཕྱོགས་མཚམས་རྡོ་རྗེའི་གུར༔ དབུས་སུ་ཕ་ལམ་ལས་
4

ཡང་གསང་ཐུགས་ཐིག་མཁའ་འགྲོའི་སྐོར། ཅ༽
གྲུབ་པའི༔ གནམ་ལྕགས་རྡོ་རྗེ་རྩེ་དགུ་བ༔ སྦུབས་སྟོང་ཁྱོན་ཡངས་ཆོས་བདུན་ལྡན༔
སྟེང་འོག་མཚོན་ཆའི་ཚྭ་ཚྭ་འཕྲོས༔ ཕྱོགས་མཚམས་མཚོན་ཆའི་བུ་ཡུག་འཚུབསཿ
འོག་ཕྱོགས་རྡོ་རྗེའི་ཐོག་སེར་འབེབས༔ དེའི་ཕྱིར་སྤུ་གྲི་རེག་གཅོད་རླུང༔ དུས་
མཐའི་མེ་ཆེན་འབར་བས་བསྲེགས༔ ནང་ཁོངས་ཁྲོ་བོ་ཁྲོ་མོས་གཏམས༔ ཡེ་ཤེས་
ལྔ་ལྡན་འཇའ་གུར་དབུས༔ ཉི་ཟླ་པདྨའི་གདན་གྱི་འོག༔ མུ་སྟེགས་ཕོ་མོ་བསྣོལ་
བའི་ཁར༔ རྡོ་རྗེ་རྒྱུ་ཡི་ཧེ་རུ་ཀཿ༔ ཡོངས་གྱུར་དྲག་པོ་འཆོལ་བའི་ལྷ༔ ཁྲོ་རྒྱལ་སེང་
གེ་སྒྲ་སྒྲོག་དཔལཿ སྐུ་མདོག་མཐིང་ནག་འོད་དུ་འབར༔ ཞབས་ཟུང་གྱད་ཀྱི་དོར་
སྟབས་བགྲད༔ ཕྱག་གཉིས་གཡས་པས་སྡིགས་མཛུབ་བཅས༔ གནམ་ལྕགས་རལ་
གྲི་མེ་འབར་ཕྱར༔ སོར་རྩེ་བྱ་ཁྱུང་དམར་ནག་འགྱེད༔ གཡོན་པས་ཁྲོ་ལྕགས་ཕུར་
པ་གདེངསཿ སོར་རྩེར་གནམ་ལྕགས་ཐོག་སེར་འཕྲོ༔ ཞལ་གདངས་ལྗགས་
འདྲིལ་མཆེ་བ་གཙིགས༔ ང་རོ་སྒྲ་ཡིས་སྲིད་གསུམ་བརྒྱལ༔ ཁྲོ་གཉེར་ཆུ་ཡི་རླབས་
བཞིན་འཁྲུགས༔ སྤྱན་གསུམ་སྡང་མིག་དམར་ཟླུམ་འཁྲུགསཿ ཨག་ཙོམ་སྨ་ར་རྫི་
སྨིན་སེར༔ སེང་གེ་གཡུ་ཡི་རལ་པ་ཅན༔ སྐུ་ཆེ་ཡན་ལག་རགས་པ་ལ༔ རུས་རྒྱན་
རྡོ་རྗེ་གོ་ཁྲབ་དང༔ དུར་ཁྲོད་རོལ་པའི་ཆས་རྣམས་གསོལ༔ ཡེ་ཤེས་མེ་དཔུང་
འབར་བའི་ཀློང༔ བདེ་ཆེན་ཡུམ་དང་འདུ་འབྲལ་མེད༔ གཏུམ་རྔམས་གཟི་བརྗིད་
འབར་བར་གསལ༔ སྐུ་གསུམ་ཞིང་ཁམས་སྐུ་ལ་རྫོགས༔ དཔྲལ་བའི་གནས་ནས་
གཤིན་རྗེ་གཤེདཿ༔ མགྲིན་པ་ལས་ནི་ཧྱ་གྱྀ༔ ཐུགས་ལས་སྤྲུལ་པ་གསང་བའི་བདག༔
ལྟེ་བར་ཁྲག་འཐུང་ཧེ་རུ་ཀཿ༔ གསང་གནས་རྡོ་རྗེ་གཞོན་ནུས་སྲས༔ ནུ་མ་སེང་ཧ་
5
1༼

མདོ་མཁྱེན་བརྩེའི་གསུང་འབུམ།
དམར་ནག་དང༔ དཔུང་པར་སེང་གེ་བརླ་གཉིས་སྟག༔ སྟ་ཟུར་སྦྲུལ་ནག་ལྕེ་སྤྱང་
གཉིས༔ སྐུ་ཡི་བ་སྤུའི་བུ་ག་ཀུན༔ རང་འདྲའི་ཁྲོ་ཆུང་སྐར་ལྟར་འཁྲུགས༔ སྤྲུལ་པ་
ཡང་སྤྲུལ་དཔག་མེད་འགྱེད༔ རྒྱལ་བ་གཅིག་གི་ཆོ་འཕྲུལ་ལ༔ དུ་མར་སྣང་ཡང་
ངོ་བོ་གཅིགཿ ཐམས་ཅད་དཔལ་ཆེན་སྐུ་ལ་རྫོགས༔ ཕུང་ཁམས་གཤེགས་པ་
གཤེགས་མ་ལྔ༔ གནས་ལྔར་བཞུགས་ཤིང་སྦྱོར་བ་མཛད༔ བྱང་སེམས་བདུད་རྩིའི་
དབང་བསྐུར་ཅིང༔ སྐུ་ལྔ་ཡེ་ཤེས་ལྔ་ཡི་དངོས༔ ལོངས་སྤྱོད་རྫོགས་སྐུར་མྱ་ངན་
འདའ༔ གསལ་སྟོང་འཛིན་མེད་སྤྲོས་བྲལ་ངང ཨོཾ་ཨཱཿཧཱུྃ་སྭཱ་ཧཿ སླར་ཡང་ཡིག་
འབྲུ་ལྔ་ཡི་རྣམ་པར་གནས༔ ལྷར་སྣང་ཕྱག་རྒྱ་ཆེན་པོར་ལམ་གྱིས་གསལ ཧཱུྃ
འོག་མིན་ཆོས་དབྱིངས་དབུས་མཐའ་བྲལ་བ་ནས༔ ཆོས་ཀྱི་སྐུ་ལས་ལོངས་
སྤྱོད་རྫོགས་པའི་གརཿ ཐུགས་རྗེ་སྤྲུལ་པའི་རྣམ་རོལ་མཐའ་ཡས་པཿཔ༔ ཁྲག་འཐུང་
ཁྲོ་བོ་རོལ་པའི་ལྷ་ཚོགས་རྣམས༔ རྔམས་པའི་སྟབས་ཀྱིས་གནས་འདིར་གཤེགས་
སུ་གསོལ༔ ངོ་མཚར་རྟགས་དང་མཚན་མ་སྟོན་པ་དང༔ རྡོ་རྗེ་དྲག་རྩལ་འབྲས་བུ་
མཆིས་པར་མཛོདཿ ཨེ་ཧྱ་ཧེ་མ་ཧཱ་ཀ་རུ་ཎི་ཀ་ཨ་ཝེ་ཤ་ཡ་ཛཿ སྦྱོར་སྒྲོལ་གསང་
བའི་དཀྱིལ་འཁོར་ཆེན་པོ་འདིར༔ དམ་ཡེ་དབྱེར་མེད་ཆུ་ལ་ཆུ་ཐིམ་ལྟར༔ ཡེ་ནས་
འདུ་འབྲལ་མེད་ཕྱིར་རོ་གཅིག་འདྲེས༔ ཁམས་གསུམ་ལྷ་ཀླུ་གནོད་སྦྱིན་རིགས་
དྲུག་འགྲོ༔ སྐྱེ་གནས་བཞི་ཡིས་བསྡུས་པའི་སེམས་ཅན་གྱི༔ གཟུང་འཛིན་ཆགས་
དང་བྲལ་བའི་བརྡ་ཕྱག་འཚལ༔ ཛྙཱ་ན་ས་མ་ཡ་སཱོམ༔ ན་མོ་ན་མ་ཧོ༔ ཨོཾ་ཨཱཿཧཱུྃ་ཧ་
ཧོ་ཧྲཱིཿ བདེ་བའི་བདག་ཉིད་རྡོ་རྗེ་རྣལ་འབྱོར་མའི༔ ཐུགས་ལས་མཆོད་པའི་ལྷ་མོ་
6

ཡང་གསང་ཐུགས་ཐིག་མཁའ་འགྲོའི་སྐོར།
ཅ༽
སཿ
དཔག་མེད་སྤྲོས༔ གཟུགས་ཀྱི་ལྷ་མོ་དཀར་མོས་མེ་ཏོག་འཛིན༔ ཁྲག་འཐུང་ཁྲོ་
རྒྱལ་ལྷ་ཚོགས་སྤྱན་ལ་འབུལ༔ སྒྲ་ཡི་ལྷ་མོ་སེར་མོས་ཅང་དྲིལ་འཁྲོལ༔ བླ་མ་དྲག་
པོའི་ལྷ་ཚོགས་སྙན་ལ་འབུལ༔ དྲི་ཡི་ལྷ་མོ་དམར་མོས་སྤོས་ཕོར་ཐོགསཿ ཡི་དམ་
རྒྱལ་བའི་ལྷ་ཚོགས་ཤངས་ལ་འབུལ༔ རོ་ཡི་ལྷ་མོ་ལྗང་གུས་ཞལ་ཟས་ཐོག༔ ཌཱཀྐིའི་
རྗེ་བོའི་ལྷ་ཚོགས་ལྗགས་ལ་འབུལ༔ རེག་བྱའི་ལྷ་མོ་སྔོན་མོས་གཡང་གཞི་ཐོགསཿ
ཆོས་སྐྱོང་སྲོག་བདག་ལྷ་ཚོགས་སྐུ་ལ་འབུལ༔ མ་ཧཱ་སརྦ་པཱུ་ཙ་ཧོ༔ ཁྲོ་མོ་དཀར་མོ་
ཁམས་གསུམ་བཅུད་འདྲེན་མས༔ རྩ་བརྒྱད་ཡན་ལག་སྟོང་སྦྱར་བདུད་རྩི་འབུལ༔
ཁྲོ་མོ་སྔོན་མོ་སྲིད་གསུམ་ཟ་བྱེད་མས༔ ཤ་རུས་འབྱུང་ལྔའི་དྭངས་བཅུད་གཏོར་མ་
འབུལ༔ ཁྲོ་མོ་དམར་མོ་སྐྱེ་འགྲོའི་སྲོག་འཕྲོག་མས༔ རྒྱུ་གཉིས་རྐྱེན་བཞི་སྦྱར་
བའི་རཀྟ་འབུལ༔ སརྦ་པཉྩ་ཨ་མྲྀ་ཏ་མ་ཧཱ་བཱ་ལིང་ཏ་རཀྟ་ལ་ཁ་རམ་ཁ་ཧི བདེ་
བའི་འབྱུང་གནས་ཆགས་པའི་ཟུར་མིག་གཡོ༔ བཅུ་དྲུག་དགའ་བའི་འབྱུང་གནས་
མཛའ་ན་མོས༔ བསྐུལ་བའི་འདོད་པ་གཡོ་ཞིང་སྦྱོར་བ་ཡིས༔ བདེ་བ་ཆེན་པོ་
དཀར་དམར་ཁམས་ཀྱིས་མཆོདཿ ཞིང་བཅུ་ཉམས་པ་བདུན་སོགས་དགྲ་གདོན་
བགེགས༔ ཐུགས་རྗེའི་ཤུགས་དྲག་མཚོན་ཆ་དབལ་རྣོན་པོས༔ སྲོག་དབུགས་
ཕྲལ་ཞིང་རྣམ་ཤེས་དབྱིངས་སུ་སྤར༔ དུག་གསུམ་ཤ་ཁྲག་རུས་པས་བསྒྲལ་མཆོད་
འབུལ༔ ཏ་ན་ག་ཎ་པཱུ་ཙ་ཧོ༔ བདེ་ཆེན་ཡུམ་དང་རྣམ་རོལ་བས༔ དགའ་བ་བཞི་ལ་
ཡང་དག་གནས༔ སྟོང་ཆེན་སྨྲ་བསམ་བརྗོད་དུ་མེད༔ ཆོས་ཀྱི་ཕྱག་རྒྱ་ཆེན་པོས་
མཆོད༔ མ་ཧཱ་མུ་ཏྲ་ཨ་ལ་ལ་ཨེ་མ་ཧོ༔ ཀྱེ༔ ལྷ་ཡི་ལྷ་མཆོག་རྩ་གསུམ་ཀུན་འདུས་
7
f.

མདོ་མཁྱེན་བརྩེའི་གསུང་འབུམ།
བདག་
དཔལ༔ ཞིང་ཁམས་རབ་འབྱམས་སྐུ་ཡི་བཀོད་པར་རྫོགསཿ ངར་སྐད་སྲིད་གསུམ་
གཡོ་བ་དྲག་པོའི་གསུང༔ སྙིང་རྗེ་ཁྲོས་པའི་ཐུགས་ནི་གཏུམ་རྔམས་འབར༔ རྣམ་
འགྱུར་མ་ངེས་སྤྲུལ་པ་སྣ་ཚོགས་སྟོན༔ ཞི་ཆགས་ཁྲོ་བོའི་རྣམ་འགྱུར་ཕོ་ཉར་འགྱེདཿ
ཕྲིན་ལས་རྣམ་བཞིའི་འགྲོ་བའི་དོན་མཛད་པའི༔ དཔལ་ཆེན་ཡི་དམ་ལྷ་ལ་བདག་
བསྟོད་དོ༔ བསྐལ་པ་དཔག་ཏུ་མེད་པའི་སྔོན་རོལ་དུ༔ མེ་ཏོག་བཀོད་པ་ཞེས་བྱའི་
ཞིང་ཁམས་ནས༔ དྲི་མ་མེད་པའི་དྲུང་དུ་སྨོན་ལམ་འབྲེལ༔ འོག་མིན་གསང་ཆེན་
རོལ་པར་མངོན་སངས་རྒྱས༔ ཚེ་རབས་འཁོར་བ་གང་དང་གར་སྐྱེས་ཀྱང༔ བླ་མ་
ཡི་དམ་ཁྱོད་ཀྱི་རྗེས་བཟུང་ཞིང༔ ལོག་པའི་ལམ་དུ་མི་གཏང་ཁྱོད་ཀྱི་དྲིནཿ༔
ནི་མ་རིག་རྨོངས་པའི་དབང་གྱུར་ཏེ༔ ཁྱེད་ལ་ལོག་ལྟ་སྒྲོ་བསྐུར་དམ་ཉམས་ཤོརཿ
སྐུ་གསུང་ཐུགས་དང་འགལ་བར་བགྱིས་པ་ཀུན༔ གནོང་ངོ་འགྱོད་དོ་མཐོལ་བཤགས་
བཟོད་པར་གསོལཿ༔ ད་ནི་ཆོས་སྐུའི་རྒྱལ་ས་མ་ཟིན་པརཿ སློབ་དཔོན་ཡི་དམ་
མཆོག་ཉིད་མི་གཏོང་ཞིང༔ དམ་ཚིག་སྲོག་ལ་ཐུགས་ཀྱང་མི་འདའ་བས༔ ཁྱེད་ཀྱི་
ཐུགས་རྗེའི་རྟག་ཏུ་བདག་སྐྱོང་ཤིགཿ ཧཱུཾ༔ ཆོས་དབྱིངས་དོན་གྱི་འོག་མིན་ཆེན་པོ་
ནས༔ ཀུན་བཟང་ཡབ་ཡུམ་ཉིད་ལས་མི་གཞན་འཁོར༔ འོག་མིན་གསང་ཆེན་
གཏུམ་དྲག་རོལ་པའི་ཞིང༔ སྟོན་པ་གཞོན་ནུ་སྟོབས་ལྡན་ཧེ་རུ་ཀཿ༔ ཤེས་རབ་ཡུམ་
མཆོག་གནམ་ཞལ་དབྱིངས་ཕྱུག་མ༔ སྤྲུལ་པའི་འཁོར་ཚོགས་ཞི་ཆགས་ཁྲོ་བོའི་
གར༔ ཡེ་ཤེས་ལྔ་ལྡན་ཐུགས་རྗེའི་ཤུགས་ཕྱུངས་ལ༔ དག་པ་རབ་འབྱམས་ཆེན་
པོར་བྱིན་ཕོབ་ཅིག༔ སྐུ་མཆོག་བཻཌཱུར་ཞུན་མའི་ལྷུན་པོ་ལ༔ ཉི་མ་འབུམ་གྱིས་
8

ཡང་གསང་ཐུགས་ཐིག་མཁའ་འགྲོའི་སྐོར།
ཅ༽
ཁ་སྦྱོར་
མཚན་དཔེ་གཟི་འོད་འབར༔ འོད་ལུས་ཡེ་ཤེས་སྙིང་པོ་སྲ་བརྟན་དཔལ༔ རྡོ་རྗེའི་ཆོས་
བདུན་ངོ་བོར་བྱིན་ཕོབ་ཅིག༔ གསུང་མཆོག་མ་འགགས་སེང་གེའི་ང་རོ་སྐད༔ སྟོང་
ཉིད་ཆོས་ཀྱི་སྒྲ་དབྱངས་ཕྱོགས་བཅུར་གཡོ༔ སྲིད་གསུམ་བརྒྱལ་ཞིང་ཞིང་ཁམས་
དབང་སྡུད་པས༔ རྡོ་རྗེ་བརྡ་སྐད་དྲག་པོར་བྱིན་ཕོབ་ཅིག༔ ཐུགས་མཆོག་མི་ཤིགས་
ཐིག་ལེའི་གཞལ་ཡས་སུ༔ དྭངས་མ་ལྔ་ལྡན་ལོངས་སྤྱོད་རྫོགས་པའི་སྐུ༔
ཡན་ལག་བདུན་ལྡན་ངོ་བོ་ཉིད༔ དྲག་གཏུམ་ཁྲོ་བོ་འཆོལ་བར་བྱིན་ཕོབ་ཅིག༔ ཡོན་
ཏན་སྤྲུལ་པའི་ཁྲོ་བོ་ཁྲོ་མོ་འགྱེདཿ༔ དྲག་པོའི་རྒྱན་དང་ཆ་ལུགས་ཡོངས་སུ་རྫོགསཿ
རྡོ་རྗེ་གུར་ཁང་མཚོན་ཆ་མེ་རླུང་འཁྲུགས༔ དམ་བཅའ་བཞི་ལྡན་ངོ་བོར་བྱིན་ཕོབ་
ཅིག༔ ཕྲིན་ལས་ཁྲོ་ཚོགས་འཇའ་ཟེར་གཞལ་ཡས་ནས༔ འཇིག་རྟེན་མ་མོ་མཁའ་
འགྲོའི་སྲོག་སྙིང་འགས༔ དམ་ཉམས་དགྲ་གདོན་འབྱུང་པོའི་དམྱལ་ཐག་གཅོདཿ
སྒྲོལ་བ་སྙིང་རྗེ་ཆེན་པོར་བྱིན་ཕོབ་ཅིག༔ བྱིན་ཆེན་བྱིན་ཕོབ་རྒྱལ་བ་རྒྱ་མཚོའི་
ཚོགས༔ དབང་ཆེན་དབང་བསྐུར་ཡི་དམ་ལྷག་པའི་ལྷ༔ དངོས་གྲུབ་མཆོག་སྩོལ་
རྩ་གསུམ་ལྷ་ཚོགས་རྣམས༔ ཁྲག་འཐུང་ཁྲོ་བོ་རོལ་པར་བྱིན་ཕོབ་ཅིག༔ ༀ་གུ་རུ་
དྷེ་ཝ་ཌཱཀྐི་ནི་དྷརྨ་སཾ་བྷོ་ཧེ་རུ་ཀ་ཛྙཱ་ན་སརྦ་ས་མ་ཡ་ཨ་ཝེ་ཤ་ཡ་ཕེམ༔ཕེམ༔ ནུས་མཐུ་
སྔགས་ཀྱི་བཟླས་པའི་རྣལ་འབྱོར་ནི༔ དང་པོ་རྩ་བའི་བསྙེན་པ་བཟླ་བ་ལ༔ སྙིང་དབུས་ཉི་མ་ཟླ་བའི་སྟེང
ཡེ་ཤེས་སེམས་དཔའ་ཀུན་ཏུ་བཟང༔ མཐིང་གསལ་སྐྱིལ་ཀྲུང་མཉམ་བཞག་ཅནཿ
རང་འོད་ཡུམ་འཁྲིལ་ཐུགས་ཀ་རུ༔ གསེར་རྡོར་རྩེ་ལྔའི་ལྟེ་བ་ལ༔ འོད་ལྔའི་ཁོང་
སེང་ཐུགས་སྲོག་ཧཱུྃ༔ བཀྲག་མདངས་གཟི་འོད་འབར་བར་གསལ ཞལ་ནས་
9

མདོ་མཁྱེན་བརྩེའི་གསུང་འབུམ།
དྲག་པོའི་སྔགས་ཀྱི་སྒྲ༔ འབྲུག་སྟོང་དུས་གཅིག་ལྡིར་བཞིན་སྒྲོགས༔ སྐུ་ལས་འཕྲོས་
པའི་འོད་ཟེར་གྱིསཿ ཁམས་གསུམ་རྣམ་དག་ཞིང་དུ་སྦྱང༔ ཨོྃ་བཛྲ་ཀྲོ་ཏ་སང་ཧ་
གཎྜེ་དྷརྨཱ་དྷ་ཏུ་ཨཱཿཧཱུྃ༔ བསྐྱེད་རིམ་ལྷ་ལ་གསལ་སྣང་ཐོན༔ སྙིང་པོ་སྔགས་འདི་འབུམ་ལྔ་བཟླ༔ ཐུགས་སྲོག་
ཧཱུཾ་ལ་སེམས་བཟུང་བཞག༔ ཞལ་མཐོང་ལུང་སྟོན་དངོས་གྲུབ་སྟེར༔ མཐུ་སྟོབས་ནུས་མཐུ་རྫུ་འཕྲུལ་ཐོབ༔ སྣང་བ་སྒྱུ་
མ་རྟོགས་པར་ངེས༔ གཉིས་པ་སྒྲུབ་པའི་དངོས་གཞི་ནི༔ ཀུན་བཟང་ཐུགས་ཀར་གསེར་རྡོར་དང༔
ལྟེ་བར་འོད་ལྔ་ཟླུམ་འཁྱིལ་དབུས༔ སྲོག་གི་སྙིང་པོ་འོད་ཟེར་གྱིས༔ ལྷཪ་སྣང་སྤྲུལ་
པར་བཅས་པ་ཡི༔ གསལ་བརྟན་བཀྲག་མདངས་གཟི་བརྗིད་འབར༔ ཡེ་ནས་
དག་པ་སྐུ་གསུམ་དངོས༔ འཁོར་འདས་སྤྱི་དཔལ་ཆེན་པོར་བལྟ༔ ཡང་དག་ཉིད་
དུ་མངོན་སངས་རྒྱ༔ ཧཱུྃ༔ སྙིང་ཀར་སེམས་བཟུང་མ་བཅོས་ངང༔ གསང་སྔགས་རྒྱུན་གྱི་སྙིང་པོ་མཆོག༔
ཐུགས་ཀྱི་སྒྲུབ་པ་འདི་ལ་འབད༔ ཡང་སྙིང་འབྲུ་གཅིག་འབུམ་གཅིག་བཟླ༔ ཡེ་ནས་རང་གྲོལ་གཉུག་མའི་གཤིས༔
སྤྲོས་བྲལ་མ་བཅོས་ངང་དུ་བཞག༔ རྟོག་ཚོགས་བདག་མེད་བདེ་བ་ཆེ༔ ཀུན་བཟང་ཡུམ་གྱི་མཁའ་ཀློང་འདྲེས༔ འདི་
ཡི་ཡོན་ཏན་བརྗོད་མི་ལང༔ ཉམས་སུ་བླང་ན་གསལ་བར་ངེས༔ གསུམ་པ་རྫོགས་རིམ་ཟབ་མོ་ནི༔ བར་རླུང་བུམ་ཅན་
དང་སྦྲགས་ཏེ༔ ལྟེ་འོག་ཧཱུཾ་དམར་མེའི་རང་བཞིན༔ ཉི་མ་བྱེ་བའི་དྲོད་ལྡན་པས༔ འོད་ཀྱིས་སྨད་ཁྱབ་ཐུགས་སྲོག་
བསྐུལ༔ རང་འོད་ལུས་ཀྱི་སྟོད་ཁྱབ་ཅིང༔ དུང་ཁང་ཧཱུཾ་ཡིག་ཟླ་བའི་མདོག༔ བསྐུལ་ཞིང་དངུལ་ཞུན་བདུད་རྩི་བབ༔
ལུས་ནང་རྩ་གནས་ཀུན་དུ་ཁྱབ༔ ལྷ་ཚོགས་ཀུན་མཆོད་མཉེས་ཤིང་ཚིམ༔ ཧཱུཾ་དམར་ལ་ཕོག་བདེ་དྲོད་འབར༔ དགའ་
བཞིའི་ཡེ་ཤེས་ངང་དུ་བཞག༔ སླར་ཡང་དཀར་དམར་འདྲེས་པས་བཅུད༔ བདེ་དྲོད་འབར་བའི་ཤུགས་ཀྱིས་རྒྱས༔
གྱེན་དུ་འཕྱུར་ཞིང་རྩ་གནས་ཁྱབ སྤྱི་བོར་སླེབས་ཤིང་ཧཱུཾ་དཀར་ལ༔ ཐིམ་པའི་རྡོ་རྗེའི་དབའ་རླབས་ཀྱིས༔ ལྷན་སྐྱེས་
ཡེ་ཤེས་ཆེན་པོར་མཐོང༔ བསམ་གྱིས་མི་ཁྱབ་འདུས་མ་བྱས༔ ཅི་ཡང་མ་གྲུབ་སྟོང་པ་ཆེ༔ གསལ་གདངས་འགགས་
10

ཡང་གསང་ཐུགས་ཐིག་མཁའ་འགྲོའི་སྐོར། ཅ།
མེད་བདེ་བའི་དབྱིངས༔ བརྗོད་མེད་འཁྲུལ་བའི་རྣམ་རྟོག་འགགས༔ བློ་འདས་ཀ་དག་ཆེན་པོའི་ངང༔ ཀུན་བཟང་
དགོངས་པ་དེ་ཁོ་ནཿ༔ དེ་ནས་ཐུགས་སྲོག་ཧཱུཾ་མཐིང་ལ སེམས་བཟུང་ཡིད་ཀྱི་བཟླས་པ་བྱ༔ བར་རླུང་བུམ་པ་ཅན་དང་
སྦྲགས༔ འོད་ལྔའི་ཐིག་ལེ་ཟེར་བྱུང་བའི༔ ལུས་ཀྱི་ནང་ཁོངས་ཀུན་ཁྱབ་ཅིང༔ ཕྱི་སྣོད་སྟོང་གསུམ་འཇིག་རྟེན་ཀུན༔
འོད་ལྔའི་རྣམ་པར་མེར་མེར་ཞུ༔ བར་རླུང་བུམ་པ་ཅན་དང་སྦྲགས༔ ཁྲོ་རྒྱལ་ཆེན་པོའི་ཞལ་ནས་དྲངས༔ ནང་འོད་དང་
འདྲེས་བཀྲག་མདངས་འབར༔ ལྷག་མ་མེད་པར་ཟོས་པའི་མཐར༔ དྭངས་མའི་ཐིག་ལེར་རོ་གཅིག་འདྲེས༔ དེ་ཡང་ཐུགས་
སྲོག་ལ་ཐིམ་ཞིང༔ ཧད་ཀྱི་བརྒྱལ་ལྟའི་སྣང་བ་ལཿ བཅིང་གྲོལ་མེད་པའི་ཟང་ཁ་མཿ གཟུང་འཛིན་འཆིང་བ་ཀུན་ཟད་
ཅིང༔ བློ་བྲལ་ཆོས་ཟད་ཆེན་པོར་འཆར༔ ལུས་སེམས་ཁོངས་ལྷོད་ཅི་བདེར་བཞག༔ བདེ་ཆེན་མཆོག་ཐོབ་སྡུག་
བསྔལ་བྲལ༔ སྔར་བས་རྗེས་འཛིན་ཀུན་ཡིད་བདེ༔ འདུ་བ་སྙོམས་དག་འོད་ལུས་འཆར༔ སྤྱན